**3100 Salgótarján,**

**Rákóczi út 60.**

**+36-32/411-044**

**titkarsag@stromfeld-nmszc.hu**

**https://stromfeld-nmszc.hu/**

**Nógrád Vármegyei SZC Stromfeld Aurél Technikum**

**OM azonosító: 203048/022**

**Igazgató: Bozó János**

**Pályaválasztási felelős: Máté Gábor szakmai igazgatóhelyettes**

**TECHNIKUM**

**2111 Informatika és távközlés ágazat (5 év) 32 fő**Informatikai rendszer- és alkalmazás-üzemeltető technikus 5 0612 12 02
Szoftverfejlesztő és -tesztelő 5 0613 12 03

**2112 Elektronika és elektrotechnika ágazat (5 év) 16 fő**Ipari informatikai technikus 5 0714 04 05

**2113 Gépészet ágazat (5 év) 16 fő**Gépgyártás-technológiai technikus 5 0715 10 06
Gépész technikus 5 0715 10 05 (szakmairány: CAD-CAM)

**2114 Specializált gép- és járműgyártás (5 év) 32 fő** Gépjármű-mechatronikai technikus 5 0716 1904 (szakmairány: szervíz)

**2115 Építőipar ágazat (5 év) 32 fő**Magasépítő technikus 5 0732 06 09

**SZAKKÉPZŐ ISKOLA**

**2216 Gépészet ágazat (3 év) 24 fő**Gépi és CNC forgácsoló 4 0715 10 07

**Kollégiumi elhelyezés:** A Nógrád Vármegyei Szakképzési Centrum kollégiumában biztosított.

**Nyílt nap: 2024. november 12., 8:00-12:00**

A felvételivel és az iskola képzéseivel kapcsolatos információs anyagok elérhetősége az iskola honlapján: **https://stromfeld-nmszc.hu/p/beiratkozassal-kapcsolatos-tudnivalok/**

A szakmákról szóló részletes tájékoztatást a **https://ikk.hu/** oldalon található, amely szintén elérhető az iskola honlapjáról is.

**Szülői értekezlet:** **2024. november 21., 17:00.** További információ az iskola honlapján lesz elérhető.

**ÁLTALÁNOS INFORMÁCIÓK**

**Felvételi eljárás rendje:**

Felvételi vizsgát nem tartunk. Az általános iskola 7. osztályának év végi és a 8. osztályának félévi eredményei alapján rangsorolunk. A következő tantárgyakat vesszük figyelembe: magyar nyelv, irodalom, matematika, történelem, az általános iskolában tanult idegen nyelv. Maximálisan elérhető 50 pont.

A megjelölt tárgyak valamelyike alóli felmentés esetén a többi felvételi tárgy átlagát számítjuk be az adott tárgy jegyének. A technikumi specializált gép- és járműgyártás, elektronika és elektrotechnika, a gépészet, építőipar ágazatokban a matematika felmentés kizáró ok. A sajátos nevelési igényű tanulók szülei jelentkezés előtt érdeklődjenek az iskola igazgatójánál. Az informatika és távközlés ágazat *kivételével* minden ágazatban az egészségügyi alkalmasság is feltétel.

**EGYÉB INFORMÁCIÓK**

**A technikumi képzések általános jellemzői:**

* 5 éves technikumi képzésben, a közismereti tárgyak tanulása mellett emelt szintű szakmai képzés folyik. A 2 éves ágazati alapképzés után választanak szakmát.
* A 12. év végén magyar nyelv és irodalom, matematika és történelem tárgyakból előrehozott érettségi vizsgát tesznek, majd az 13. év végén idegen nyelvből és a szakmai tárgyból érettségiznek.
* A 10. évfolyam után ágazati alapvizsgát tesznek, amely lezárja az ágazati alapoktatást.
* A 10. évfolyam után az ágazati alapvizsga sikeres teljesítése után az ágazaton belül a szakok átjárhatók.
* A 9. évfolyamtól a tanulók szakképzési alapösztöndíjban részesülnek, a 11. évfolyamtól tanulmányi eredményük alapján emelkedhet az ösztöndíj összege. A duális képzésben tanulók a szakképzési munkaszerződésük alapján részesülnek juttatásban.

**2111 Informatika és távközlés ágazat, 5 éves technikumi képzés**

Választható idegen nyelv: angol

**Az ágazaton belül intézményünkben választható szakmák:**

*Informatikai rendszer- és alkalmazás-üzemeltető technikus 5 0612 12 02*

* + - Az informatikai rendszer- és alkalmazás-üzemeltető technikus adott cég munkatársaként helyben telepített, illetve felhő szolgáltatásként igénybe vett hálózati eszközök, szerverek, valamint alkalmazások összehangolt működését biztosítja.
		- Ajánlott minden fiatal számára, akit az informatikai eszközök működtetése, karbantartása érdekel, aki tud és szeret más csapatokkal együttműködni, és támogatóként kész részt venni egy informatikai rendszer üzemeltetésében.

*Szoftverfejlesztő és -tesztelő 5 0613 12 03*

* + - A szoftverfejlesztő és -tesztelő technikus olyan szakember, aki képes webes és asztali alkalmazást (szoftvert) tervezni, fejleszteni, tesztelni és dokumentálni. A programozási feladatokon túl adatbázisok tervezését és kezelését is elvégzi. Csapatban dolgozva együttműködik a szoftverfejlesztési projektben résztvevő többi munkatársával, képes a csoportmunkát támogató fejlesztői eszközök hatékony használatára.
		- Ajánlott minden fiatal számára, akit az informatikai szoftverek világa nemcsak vonz, hanem azok fejlesztése, tökéletesítése is érdekel.

**2112 Elektronika és elektrotechnika ágazat, 5 éves technikumi képzés**

Választható idegen nyelv: angol vagy német

**Az ágazaton belül intézményünkben választható szakmák:**

*Ipari informatikai technikus 5 0714 04 05*

* + - Az ipari informatikus a gyártó és kiszolgáló ágazatok középfokú informatikai szakembere. Alapvető feladata ipari környezetben a korszerű számítástechnikai termék, folyamat- és háttértámogatás biztosítása hardver és szoftver szinten, valamint a vezetékes és vezeték nélküli hálózatok tervezése és üzemeltetése. Ellátja a számítógéppel irányított mérő-, ellenőrző- és gyártóeszközök használatát és programozását. Képes a villamos és gépész szakmákkal együttműködve automatizált rendszerekben szoftveres beállításokat végezni és a robottechnikában is járatos.

Olyan átfogó ismeretekkel rendelkezik, amely alkalmassá teszi az Ipar 4.0 környezetben történő munkavégzésre.

* + - Ajánlott minden fiatal számára, akik érdeklődnek az elektronika elektrotechnika iránt és olyan szakmára vágynak, amely kimagasló technológiai környezetben ígéretes karrierutat kínál, valamint nyitottak felsőfokú tanulmányok folytatására.

**2113 Gépészet ágazat, 5 éves technikumi képzés**

Választható idegen nyelv: angol vagy német

**Az ágazaton belül intézményünkben választható szakmák:**

*Gépgyártás-technológiai technikus 5 0715 10 06*

* + - Önállóan vagy mérnöki irányítással részt vesz gépalkatrészek gyártásának tervezésében, gyártásában, gépek, géprendszerek, mechanikus berendezések működtetésében, szerelésében, karbantartásában és javításában.
		- Meghatározza a gyártás technológiai adatait, biztosítja a gyártóeszközök üzemeltetési feltételeit. Irányítja az általa tervezett gyártási folyamatot. Gyártás közben méréseket, ellenőrzéseket végez, azok eredményét dokumentálja. Megtervezi a gépek karbantartási folyamatait és részt vesz azok végrehajtásában. Robotokat üzemeltet, azok működését felügyeli.
		- Ajánlott minden fiatal számára, aki szeretne részt venni új alkatrészek gyártási folyamatának kialakításában.

*Gépész technikus 5 0715 10 05*

* + - A CAD-CAM szakmairányon végzett gépésztechnikus ipari termékeket modellez számítógéppel. Mérnöki felkészültséget nem igénylő szinten részt vesz a gépelemek és azok gyártásának tervezésében. Elvégzi a forgácsolással gyártható termékek CNC (számítógép által vezérelt) gépeken való megmunkálásának előkészítését. A gyártáshoz technológiát, gépeket, szerszámokat választ.
		- Ajánlott mindazok számára, akik szeretik a gépeket, a forgó-mozgó alkatrészeket. Javasolt továbbá azoknak, akiket vonz az automatizált technológia, szeretnek szerelni és a szervezési feladatokat is szívesen látnak el.

**2114 Specializált gép- és járműgyártás ágazat, 5 éves technikumi képzés**

Választható idegen nyelv: angol vagy német

**Az ágazaton belül intézményünkben választható szakma:**

*Gépjármű-mechatronikai technikus 5 0716 1904*

* + - A Gépjármű-mechatronikai technikus munkája során a közúti járművek szervizelésének, illetve karbantartásának műszaki feltételeit biztosító tevékenységeket lát el. Ez magában foglalja a gépjárművek valamennyi gépészeti, villamos és elektronikus egységeire vonatkozó karbantartási, műszaki állapotvizsgálati, hibafeltárási, hibaelhárítási, beállítási és fenntartási műveleteit.
		- Ajánlott minden fiatal számára, aki szereti a gépjárműveket. Javasolt továbbá azoknak, akik szeretik a látványos eredményeket, valamint érdeklődnek az alternatív hajtású járművek iránt is.

**2115 Építőipar ágazat, 5 éves technikumi képzés**

Választható idegen nyelv: angol vagy német

**Az ágazaton belül intézményünkben választható szakma:**

*Magasépítő technikus 5 0732 06 09*

* + - Önállóan vagy mérnöki irányítással épületek és más építmények építésével, felújításával, átalakításával, karbantartásával és javításával kapcsolatos műszaki feladatokat lát el. Munkafolyamatok összehangolását, szervezését végzi. Képes az irányítása alá tartozó szakemberek vezetésére. Az építőanyag-gyártás technológiai folyamatait előkészíti. A gyártási technológia folyamatát és készletét ellenőrzi.
		- Ajánlott minden fiatal számára, aki szereti a nagy volumenű kivitelezési munkákat, a robosztus létesítményeket, a nagy teljesítményű gépeket, valamint kedveli a forgó, mozgó alkatrészeket, szeret látványos eredményeket elérni és maradandót alkotni.

**2216 Gépészeti ágazat, 3 éves szakképző iskolai képzés**

1 éves ágazati képzés után választanak szakmát. A bizonyítvány megszerzése után lehetőség van a felnőttek oktatása keretében az érettségi illetve a CNC programozó végzettség megszerzésére is.

**Az ágazaton belül intézményünkben választható szakmák:**

*Gépi és CNC forgácsoló 4 0715 10 07*

* + - Műszaki dokumentáció alapján, a megmunkálandó anyag ismeretében megtervezi az adott alkatrész hagyományos szerszámgépen való gyártását, meghatározva az ehhez szükséges gépeket, eszközöket és technológiai adatokat. A szerszámgépen beállítja a forgácsolási jellemzőket. CNC (számítógép által vezérelt) megmunkáló gépeken, gyártósorokon szakszerűen használja a munkadarabot befogó- és továbbító eszközöket. Programot ír és tesztel egyszerűbb alkatrészek CNC gépen történő gyártására. Hagyományos vagy CNC gépen alkatrészeket gyárt. A kész munkadarabok méreteit ellenőrzi, a mérés eredményét dokumentálja.
		- Ajánlott minden fiatal számára, aki szereti a gépeket, érdekli a forgácsolás és egyedi termékek előállítása.

Minden szakképző iskolai tanuló már a 9. évfolyamtól szakképzési alapösztöndíjat kap. A 10. évfolyamtól tanulmányi eredménytől függően kapnak ösztöndíjat, illetve a *duális képzésben részt vevő* tanulók szakképzési munkaszerződésük alapján jövedelemben részesülnek.